CELEX: 62014CN0115
Language: et
Date: 2014-03-11 00:00:00
Title: Kohtuasi C-115/14: Eelotsusetaotlus, mille on esitanud Oberlandesgericht Koblenz (Saksamaa) 11. märtsil 2014  – RegioPost GmbH & Co. KG versus Stadt Landau

10.6.2014   
            
            
               ET
            
            
               Euroopa Liidu Teataja
            
            
               C 175/21
            
         Eelotsusetaotlus, mille on esitanud Oberlandesgericht Koblenz (Saksamaa) 11. märtsil 2014 – RegioPost GmbH & Co. KG versus Stadt Landau
   (Kohtuasi C-115/14)
   2014/C 175/26
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Koblenz
   
      Põhikohtuasja pooled
   
   
      Kaebuse esitaja: RegioPost GmbH & Co. KG
   
      Vastustaja: Stadt Landau
   
      Menetlusse astujad: PostCon Deutschland GmbH, Deutsche Post AG
   
      Eelotsuse küsimused
   
   
               1.
            
            
               Kas Euroopa Liidu toimimise lepingu artikli 56 esimest lõiku koostoimes Euroopa Parlamendi ja nõukogu 16. detsembri 1996. aasta direktiivi 96/71/EÜ töötajate lähetamise kohta seoses teenuste osutamisega (1) artikli 3 lõikega 1 tuleb tõlgendada nii, et sellega on vastuolus siseriiklik õigusnorm, mis annab hankijatele õiguse sõlmida riigihankelepinguid üksnes ettevõtjatega, kes pakkumuse esitamisel kirjalikult kinnitavad, et nemad ja nende alltöövõtjad maksavad asjaomaseid töid teostavatele töötajatele hankelepingute, kuid mitte eraõiguslike tellimuste puhul seadusega kehtestatud miinimumtöötasu, kui üldist töötasu alammäära ei ole õigusaktidega kindlaks määratud ja puudub potentsiaalse töövõtja ja võimalike alltöövõtjate suhtes üldiselt kohaldatav siduv kollektiivleping?
            
         
               2.
            
            
               Juhul kui esimesele küsimusele tuleb vastata eitavalt:
               Kas riigihankeid käsitlevat Euroopa Liidu õigust, eelkõige Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (2) artiklit 26 tuleb tõlgendada nii, et sellega on vastuolus selline siseriiklik õigusnorm nagu LTTG § 3 lõike 1 kolmas lause, mis näeb ette pakkumuse kohustusliku tagasilükkamise juhul, kui selle esitanud ettevõtja jättis pakkumusele lisamata kinnituse sellise kohustuse täitmise kohta, mille ta oleks pidanud pakkumuse edukaks tunnistamise korral täitma lepingust tulenevalt ka ilma asjaomast kinnitust pakkumusele lisamata?
            
         
      (1)  ELT L 18, lk 1; ELT eriväljaanne 05/02, lk 431.
   
      (2)  ELT L 134, lk 114; ELT eriväljaanne 06/07, lk 132.